Miknaičių ežeras
Miknaičių ežeras – ežeras šiaurės Lietuvoje, Joniškio rajone, apie 8 km į pietryčius nuo Gaižaičių, 2,5 km į pietvakarius nuo Miknaičių, Mūšos tyrelio telmologiniame draustinyje. Ežero ilgis iš pietvakarių į šiaurės rytus – 0,31 km, plotis – iki 0,24 km. Aplinkui plyti Mūšos tyrelio pelkė. Krantai apaugę retu mišku, klampūs. Ežeras nenutekantis, priklauso Mūšos upės baseinui. Pakrantėje nutiestas Mūšos tyrelio pažintinis takas.